Bulad-Pestivien
Bulad-Pestivien () zo ur gumun e Breizh e kanton Kallag, e Kerne-Uhel hag e kornôg departamant Aodoù-an-Arvor.

Douaroniezh
War lez ar stêr Blavezh emañ Bulad-Pestivien.
Kumunioù amezek
Kallag ; Plougonveur ; Pont-Melvez ; Mael-Pestivien ; Sant-Servez.

Anv 
 Régis de Saint-Jouan : Penstyffyen, 1368 ; Pestivien, 1670 ; Buzlat, 1620 ; Bulat-Pestivien, 24.11.1876.
 Bernard Tanguy : Pestivien, 1306, 1330 ; Pestiffien, ~ 1330 ; castrum de Pestivien, 1354 ; Penstffyen, 1368 ; Pestiffien, 1405 ; paroisse de Pestivien, 1465 ; chapelle Nostre-Dame de Buzglat, 1465 ; Buzlat, 1588, 1620 ; Bulat, 1670.
Talvoudegezh : Penn ar stivien (an eiennoù)
Diasur evit Bulat

Ardamezioù 
Brizhet etre argant ha sabel (familh Pestivien, aet da get e 1776).

Istor

Brezel-bed kentañ
 71 gwaz a gollas o buhez abalamour d'ar brezel hervez monumant ar re varv, d.le. 4,05 % ag ar boblañs hervez an niveradeg bet graet e 1911.
Eil Brezel-bed
 Mervel a reas daouzek den eus ar gumun abalamour d'ar brezel.
Trevadennoù
 Brezel Indez-Sina: ur soudard a varvas e 1946.

Monumantoù ha traoù heverk 
Ur wezenn-derv e “Tronjoly”, ouzhpenn  bloaz a-hervez.
 An iliz Itron-Varia
Diavaez

Diabarzh

 Chapel Sant-Bleaz Pestivien

 Chapel Santez Anna Radeneg

 Feunteun ar C'hog.

 Feunteun ar Seizh Sant.
 
 Feunteun ar Werc'hez (1718).
 Maner Bodiliav (-) : Mirdi Manerioù Breizh.
 Monumant ar re varv.

Emdroadur ar boblañs abaoe 1962

Melestradurezh 
Pell amzer eo bet an tiegezh de Kerouartz, perc'henned vras ar barrez, o terc'hel an ti-kêr.

Tud
Eno emañ ar skrivagner Yann Gerven o chom.
Maud Guillois (korollerez).
Timothée Le Bour (soner).
Ronan Le Dissez (soner).
Thomas Lotout (soner).
Anne Auffret, kanerez kantikoù brezhonek ha kan-ha-diskan, zo bet savet er barrez.
Sabine Kergoed, skolaerez ha kanerez kan-ha-diskan, zo bet savet er barrez.

Ardamezeg

Brezhoneg

Ar Brezhoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Deskadurezh
 E 2006 e oa bet nac'het gant an enseller akademiezh digeriñ ur c'hlas divyezhek er gumun. A-benn ar fin e oa bet digoret ur c'hlas divyezhek e miz Gwengolo 2007.
 E distro-skol 2022 e oa 37 skoliad enskrivet er c'hlasoù divyezhek (100 % eus skolidi ar gumun evit a sell ouzh ar c'hentañ derez).

Kelenn d'an oadourien
 Stajoù brezhoneg a oa bet aozet gant Breuriezh Sant Erwan e dibenn ar bloavezhioù 1960 e skol al leanezed, gant Armañs ar C'halvez ha Yann Talbot. Unan bennak zo bet gant Skol an Emsav er bloavezhioù 1970 ivez gant Mark Kerrain ha Tangi Louarn.

Krennlavar
 Goude pardon Bulad, Eus pep toull e teu kouhad (kaouad).

Pardon ha foar ar c'hezeg
Ul lec'h pirc'hirinded eo Bulad abaoe an . Ur pardon a vez bep bloaz d'an dibenn-sizhun goude an 8 a viz Gwengolo (Gouel ginivelezh ar Werc'hez Vari). Kregiñ a ra da nav eur noz ha boas ez eur da guitaat an iliz e-kreiz an Oferenn da-heul ar pardoner (ar beleg pennoferenner) da brosesioniñ betek lec'h an Tantad, a vez enaouet neuze. Da c'houde ez eer en-dro d'an iliz da genderc'hel gant an Oferenn. N'eus nemet e Bulad e vez graet er mod-se. Ur foar ar c'hezeg a vez ivez, d'al Lun goude ar pardon, abaoe 1747. Lakaet e vez delwenn Gwerc'hez Bulad war ziskouez en iliz e-pad ar pardon. En oferennoù e vez kanet kantikoù brezhonek, en o zouez : Itron Varia Vulad evel-just, Da Feiz hon Tadoù Kozh...D'ar Gwener da noz : oferenn (al lodenn vrasañ anezhi e brezhoneg), tantad, tan artifis, soubenn evit ar birc'hirined ha bal disko
D'ar Sadorn : oferenn vras, soubenn evit ar birc'hirined, lein (merenn) en div ostaleri eus ar barrez, chapeled e brezhoneg ha gousperoù
D'al Lun : oferenn ha foar ar c'hezeg, marc'had bras, kirri kozh war blasenn ar skol, merenn en div ostaleri eus ar barrez hag e-kichen sal ar festoù

Festoù
 Les Médiévales (miz Eost 2010)

Skol sonerezh
 Muzik ar Vro

Darempredoù etrebroadel

Gevelliñ
 : Baile an Fhirteirigh (1992)

Levrlennadur
 Anatol ar Braz : Pardon Bulad e Magies de Bretagne
 Abbé Le Tirrand, recteur de Bulat : Miettes d'Histoire et de Légendes. Bulat-Pestivien. 1971.

Liammoù diavaez 

 Bulad war lec'hienn Geobreizh
  Istor Bulad war lec'hienn InfoBretagne

Notennoù ha daveoù 

Bulad-Pestivien
Kumunioù Aodoù-an-Arvor
Kumunioù Kerne
Ar Brezoneg er Skol